b'\n_START_ARTICLE_\nPjotr Nikolajevi\xc4\x8d Tolstoj\n_START_SECTION_\n\xc5\xbdivljenje\n_START_PARAGRAPH_\n1. januarja 1775 je vstopil v Preobra\xc5\xbeenski polk in 21. maja 1785 je bil kot podporo\xc4\x8dnik in pribo\xc4\x8dnik dodeljen Katarini II. Ruski. \xc4\x8cez tri leta je bil preme\xc5\xa1\xc4\x8den nazaj h kopenski vojski. _NEWLINE_Sodeloval je v vojni proti \xc5\xa0vedom (1788-90). 28. marca 1792 je bil preme\xc5\xa1\xc4\x8den v Ingermanlandiski karabinerski polk in 13. aprila 1793 v Pskovski dragonski polk. V letih 1792 in 1794 se je bojeval na Poljskem. _NEWLINE_28. junija 1794 je bil povi\xc5\xa1an v polkovnika in 9. novembra 1797 v generalmajorja. Istega dne je postal poveljnik Ni\xc5\xbeninovgorodskega dragonskega polka in 29. novembra istega leta je postal generaladjutant._NEWLINE_Leta 1799 je bil kot voja\xc5\xa1ki predstavnik poslan k avstrijski vojski nadvojvode Karla. 25. oktobra 1802 je postal voja\xc5\xa1ki guverner Viborga in in\xc5\xa1pektor konjenice na Finskem. _NEWLINE_5. februarja 1803 je postal voja\xc5\xa1ki guverner Sankt Peterburga in 23. maja istega leta je postal poveljnik Preobra\xc5\xbeenskega polka. Leta 1807 je sodeloval v bojih proti Francozom, nakar je bil med oktobrom 1807 in oktobrom 1808 veleposlanik v Parizu._NEWLINE_17. junija 1812 je bil dodeljen vrhovnemu poveljniku v provincah Kazan, Ni\xc5\xbeni Novgorod, Penza, Kostroma, Simbirskoj in Vjacki. Z intenzivnim rekrutiranjem in usposabljanjem je uspel zbrati korpus, s katerim se je bojeval v Bohemiji. Leta 1816 je postal poveljnik 5. pehotnega korpusa. _NEWLINE_Leta 1820 je bil med ustanovitelji in prvi podpredsednik Carske moskovske kmetijske dru\xc5\xbebe; leta 1843 je postal predsednik. Postal je eden vodilnih spodbujevalcev razvoja kmetijstva v moskovski regiji._NEWLINE_Leta 1828 je postal poveljnik Peterburga in Kronstadta. Bil je tudi \xc4\x8dlan Dr\xc5\xbeavnega sveta in Komiteja ministrov. Leta 1839 je odstopil in se vrnil v Moskvo, kjer se je do smrti posvetil kmetijstvu.'